
Parlamentul  României

Camera  Deputaţilor
Comisia pentru Sănătate şi Familie       Nr. 4c-8/197 / 20 aprilie  2016 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative privind medicina şcolară trimisă Comisiei pentru sănătate şi familie spre dezbatere,  în fond, cu adresa nr. Plx 254/2014  din 5 mai 2014.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,
Conf.Dr.Florin Buicu
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie      Nr. 4c-8/197 / 20 aprilie 2016
R A P O R T  

asupra propunerii legislative privind medicina şcolară
În temeiul dispoziţiilor art.95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond,  cu propunerea legislativă privind medicina şcolară, trimisă cu adresa nr. Plx 254/2014 din 5 mai 2014.
Senatul, în calitate de primă Cameră sesizată, a respins iniţiativa legislativă , în şedinţa din 22 aprilie 2014.
Potrivit dispoziţiilor art. 75 din Constituţia României, republicată, şi ale art.92 din Regulamentul Camerei Deputaţilor, republicat,  Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil al Consiliului Legislativ (nr.1528 din 20.12.2013)
· avizul negativ al Comisiei juridice, de disciplină şi imunităţi ( nr.Plx 254/2014 din 27.05.2014) 
· avizul negativ al Comisiei pentru administraţie publică şi amenajarea teritoriului  ( nr.4c-6/183 din 4.08.2014)

· avizul negativ al Comisiei pentru învăţământ, ştiinţă, tineret şi sport ( nr.4c-9/117 din 13.05.2014)

· avizul negativ al Comisiei pentru drepturile omului, culte ş problemele minorităţilor naţionale ( nr.4c-5/336/15.05.2014)
· punctul de vedere al Ministerului Sănătăţii( nr. ACP 3829 din 18.04.2016)

Propunerea legislativă are ca obiect de reglementare instituirea unor dispoziţii normative privind înfiinţarea cabinetelor medicale în unităţile de învăţământ, prevenirea îmbolnăvirilor, supravegherea epidemiologică, controlarea respectării condiţiilor de igienă, precum şi alte măsuri.

În conformitate cu prevederile art. 61 din Regulamentul Camerei Deputaţilor, republicat,  membrii Comisiei au examinat iniţiativa legislativă, în şedinţa din 19 aprilie 2016. La lucrările comisiei au fost prezenţi  17 deputaţi din totalul de 19 membri.
   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Răzvan Vulcănescu - subsecretar de stat în Ministerul Sănătăţii .
În urma dezbaterilor, Comisia pentru sănătate şi familie a  hotărât, cu majoritate de voturi ( 1 abţinere) , respingerea propunerii legislative privind medicina şcolară din următoarele considerente :

· în conformitate cu prevederile art.2 alin.(1) lit.b) şi alin.(2) din Ordonanţa de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, asistenţa medicală desfăşurată în unităţile de învăţământ a fost transferată de la Ministerul Sănătăţii către consiliile locale, concomitent cu asigurarea resurselor umane, materiale şi financiare necesare exercitării sale;

· art.3 alin.(3) din Ordonanţa de urgenţă a Guvernului nr.162/2008, cu modificările şi completările ulterioare , stipulează modalitatea de finanţare a activităţii de asistenţă medicală desfăşurată în unităţile de învăţământ transferată către autorităţile administraţiei publice locale;

· potrivit art.77 lit.c) din Legea nr.95/2006 privind reforma în domeniul sănătăţii, republicată , cu modificările ulterioare, activităţile medicale curative revin cabinetelor medicale individuale ale medicilor de familie;

· prin Ordinul ministrului sănătăţii nr.653/2001 privind asistenţa medicală a preşcolarilor , elevilor şi studenţilor, cu modificările şi completările ulterioare, este reglementată asistenţa medicală a preşcolarilor, elevilor şi studenţilor.
În raport cu obiectul şi conţinutul său, propunerea legislativă face parte din categoria legilor ordinare . 
              PREŞEDINTE,                                              SECRETAR,

       Conf.Dr.Florin Buicu                                     Dr.Lucreţia Roşca                                            
Gheorghe Marinescu – şef birou

Întocmit, 

Cristina Bologan – consilier  parlamentar

